ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1997 περί διεξαγωγής συγκριτικών δοκιμών και αναλύσεων επί του πολλαπλασιαστικού υλικού και του υλικού φύτευσης ορισμένων ειδών οπωροφόρων δένδρων, σύμφωνα με το άρθρο 20 παράγραφος 2 της οδηγίας 92/34/ΕΟΚ του Συμβουλίου (97/748/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/34/ΕΟΚ του Συμβουλίου, της 28ης Απριλίου 1992, για την εμπορία του πολλαπλασιαστικού υλικού οπωροφόρων φυτών και των οπωροφόρων δένδρων που προορίζονται για παραγωγή φρούτων (1), όπως παρατάθηκε τελευταία από την απόφαση 97/110/ΕΚ (2), και ιδίως το άρθρο 20 παράγραφος 2,

Εκτιμώντας:

ότι, σύμφωνα με αυτή τη οδηγία, τα κράτη μέλη διενεργούν συγκριτικές δοκιμές και αναλύσεις επί δειγμάτων για να διαπιστωθεί κατά πόσον το πολλαπλασιαστικό υλικό ή το υλικό φύτευσης για οπωροπαραγωγή που ανήκουν στα γένη και στα είδη των οποίων κατάλογος περιλαμβάνεται στην εν λόγω οδηγία, πληρούν τις απαιτήσεις και τους όρους αυτής της οδηγίας 7

ότι, προς αυτό το σκοπό, έχει ουσιαστική σημασία, ιδίως κατά τα πρώτα στάδια της εφαρμογής της οδηγίας, να εξασφαλισθεί η προσήκουσα αντιπροσωπευτικότητα των δειγμάτων επί των οποίων διεξάγονται οι δοκιμές και οι αναλύσεις για τις διάφορες καταγωγές παραγωγής σε όλη την Κοινότητα, τουλάχιστον για ορισμένες επιλεγμένες καλλιέργειες 7

ότι είναι επομένως, αναγκαίο να διεξάγονται κοινοτικές συγκριτικές δοκιμές και αναλύσεις στο πολλαπλασιαστικό υλικό και στο υλικό φύτευσης της περιόδου 1997/98 όσον αφορά τις φράουλες (Fragaria) 7

ότι είναι αναγκαίο όλα τα κράτη μέλη να συμμετάσχουν στις κοινοτικές συγκριτικές δοκιμές και αναλύσεις, εφόσον πολλαπλασιαστικό υλικό και υλικό φύτευσης φράουλας (Fragaria) παράγονται ή τίθενται σε εμπορία στα πλαίσια της συνήθους πρακτικής στο εθνικό τους έδαφος, για να εξασφαλισθεί η βασιμότητα των πορισμάτων που πρόκειται να εξαχθούν από τις ως άνω δοκιμές και αναλύσεις 7

ότι αυτές οι κοινοτικές συγκριτικές δοκιμές και αναλύσεις πρόκειται να χρησιμεύσουν για την εναρμόνιση, κατά πρώτον λόγο, των τεχνικών μεθόδων εξέτασης του πολλαπλασιαστικού υλικού και του υλικού φύτευσης αυτών των ειδών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής πολλαπλασιαστικού υλικού και φυτών οπωροφόρων γενών και ειδών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Διεξάγονται κοινοτικές συγκριτικές δοκιμές και αναλύσεις κατά τη διάρκεια της περιόδου 1997/98 σε πολλαπλασιαστικό υλικό και υλικό φύτευσης φράουλας (Fragaria).

2. Όλα τα κράτη μέλη συμμετέχουν στις κοινοτικές συγρκιτικές δοκιμές και αναλύσεις, εφόσον πολλαπλασιαστικό υλικό και υλικό φύτευσης φράουλας συνήθως παράγονται ή τίθενται σε εμπορία στο έδαφός τους.

Άρθρο 2

Οι λεπτομερείς ρυθμίσεις για τη διεξαγωγή των κοινοτικών συγκριτικών δοκιμών και αναλύσεων, καθώς και η αξιολόγηση των αποτελεσμάτων τους, καθορίζονται από τη μόνιμη επιτροπή πολλαπλασιαστικού υλικού και φυτών οπωροφόρων γενών και ειδών.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 27 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 157 της 10. 6. 1992, σ. 10.

(2) ΕΕ L 39 της 8. 2. 1997, σ. 22.